Publication: Magyar Közlöny
Issue: MK-1999-107 (Year: 1999, Number: 107)
Era: 1990-2004
Section: A Magyar Nemzeti Bank az 1991. évi LX. törvény
Paragraph Index: 403

1. A szakmai vizsga szervezőinek feladatai a 10/1993. (XII. 30.) MüM rendeletben foglaltak szerint, különösen az alábbiak: — végzik a vizsgára jelentkezők regisztrációját, ellenőrzik a vizsgára bocsátáshoz szükséges jogszabályi feltételek meglétét, kialakítják a vizsgacsoportokat, tájékoztatják a vizsgára jelentkezőket a vizsga idejéről, helyéről, továbbá a vizsgával kapcsolatos tudnivalókról, — a szakmai vizsga előkészítéséről a vizsga tervezett időpontja előtt 30 nappal jelentést küldenek a Gazdasági Minisztérium Humánpolitikai Főosztályára, valamint a területileg illetékes (megyei, fővárosi) munkaügyi központ részére, — felkérik a területi gazdasági kamarát, hogy jelöljön képviselőt a vizsgabizottságba, KÖZLEMÉNYEK HIRDETMÉNYEK V. rész 1999/107. szám — a miniszter által megbízott vizsgaelnök, valamint a vizsgabizottság tagjai részére megadják a vizsgával kapcsolatos tájékoztatást, és rendelkezésre bocsátják a vizsga dokumentumait, — gondoskodnak a vizsgáztatás személyi és dologi feltételeiről, ezen belül különösen az írásbeli és a szóbeli vizsgatételekről, az írásbeli tételek titkos kezeléséről, valamint a gyakorlati vizsga lebonyolításához szükséges technikai feltételek (munka-, egészség-, tűz-, környezetvédelmi biztonság szempontjainak megfelelő) meglétéről, — kidolgozzák a gyakorlati vizsgafeladatokat a szakmai és vizsgakövetelményekben meghatározottak szerint, és azokat jóváhagyatják a vizsgabizottság elnökével, — vezetik a vizsgával kapcsolatos nyilvántartásokat, — kiállítják a bizonyítványokat, gondoskodnak a ki nem adott bizonyítványok biztonságos kezeléséről, — írásban megbízzák a vizsgabizottság munkáját segítő pedagógust, valamint a vizsga jegyzőjét, — nyilvántartást vezetnek a minisztérium feladat- és hatáskörébe tartozó szakmai vizsgákról, amelyet minden év január 15-éig és július 15-éig írásban és mágneses adathordozón vagy e-mail-en megküldenek a Gazdasági Minisztérium Humánpolitikai Főosztályára.

Source: https://magyarkozlony.hu/hivatalos-lapok/d138919e8a5c03edf6efa4ff78c3046813b1ad08/dokumentumok/6d25b70fdb30b69fba6767b1aa29754f0db86a66/letoltes